सुबह 11 से 3 बजे तक मिलेगा 5 रु. में भोजन
मुख्यमंत्री शिवराजसिंह चौहान की 5 रुपए में भरपेट भोजन उपलब्ध कराने की घोषणा पर शहर में 1 अप्रैल से अमल होगा। योजना का नाम दीनदयाल रसोई योजना है। एलआईजी कॉलाेनी स्थित कम्युनिटी हॉल में भोजन बनाया व खिलाया जाएगा। कोई भी व्यक्ति यहां सुबह 11 से दोपहर 3 बजे के 5 रुपए देकर भोजन कर सकेगा। इस समय पर आने वाले किसी भी व्यक्ति को भोजन कराने से इंकार नहीं किया जाएगा।
प्रदेश सरकार ने योजना के प्रथम चरण में सभी जिला मुख्यालयों पर 1 अप्रैल से योजना शुरू करने के निर्देश दिए। इसके लिए कलेक्टर श्रीमन शुक्ला ने धार नगरपालिका को तैयारी के निर्देश दिए, जिसके तहत भोजन स्थल एलआईजी कॉलोनी स्थित कम्युनिटी हॉल को चुना गया है। नपाध्यक्ष ममता जोशी कम्युनिटी हॉल पहुंची। यहां भरे भंगार को खाली करवाने की शुरुआत की गई। कबाड़ी भी अपने-अपने काम का भंगार देखने पहुंच गए। जोशी ने बताया इस हॉल को योजना संचालन के लिए खाली करवाया जा रहा है।
जिला स्तरीय समिति करेगी मीनू का निर्धारण
रसोई में पकने वाले भोजन के साप्ताहिक मीनू का निर्धारण जिला स्तरीय समिति करेगी। 1 अप्रैल के पूर्व रसोई में मूलभूत सुविधाओं की व्यवस्था करने और एजेंसी का चयन कर लेने के निर्देश शासन ने दिए हैं। जिला स्तरीय कमेटी एजेंसी रसोई की माॅनीटरिंग भी देखेगी।
भोजन स्थल पर बिजली, पानी, रसोई, बाथरूम, बर्तन आदि सुविधाएं नगरपालिका मुख्यमंत्री शहरी अधोसंरचना मद से करेगी। गेहूं, चावल, शकर आदि खाद्य विभाग उपलब्ध कराएगा। भोजन पकाकर खिलाने और इसके एवज में 5 रुपए वसूलने का जिम्मा एनजीओ या समाजसेवी संस्था (जो पूर्व से इस क्षेत्र में अच्छा कार्य कर रही हो) को दिया जाएगा। एजेंसी का चयन और रसोई की माॅनीटरिंग कलेक्टर की अध्यक्षता वाली जिला स्तरीय कमेटी देखेगी। भोजन पकाने और परोसने की लागत और वसूल हो रही राशि में अंतर होगा तो उद्योगपतियाें, दानदाताओं से सहयोग लिया जाएगा। भोजन पकाने वाली संस्था को दानराशि प्राप्त करने का भी अधिकार दिया गया है।
ऐसे होगा संचालन
कम्युनिटी हॉल में रखा भंगार खाली करवाया जा रहा है।
दीनदयाल रसोई
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva